Adgang til internet på de kommunale havne 
Sagsfremstilling 
10.    Adgang til internet på de kommunale havne  
                                                                                                                        Åbent 
Sagsnr.: 326-2014-117324     J.nr.: 08.00.00            Herbert Holst.: 326-2015-170879 
  
Sagen er behandlet på [adresse] møder den 16. september 2014 og den 19. marts 2015 og oversendes til 
afgørelse i Teknik- og Miljøudvalget. 
  
[adresse] 
Der er ingen af de 4 kommunale havne der tilbyder adgang til internet for gæstesejlere m.v. Behovet vurderes at 
være størst i de to store havne på henholdsvis Sejerø og i [adresse]. 
  
På [adresse] har der tidligere været adgang til internet via Hot Spot med TDC som udbyder. Denne løsning er dog
forældet, og TDC vedligeholder og supporterer ikke længere denne løsning. TDC har derfor lukket forbindelsen ned. 
  
Sagen genfremsendes til havneudvalgets behandling jf. udvalgets beslutning den 16. september 2015.  
  
BEHANDLING 
Havneudvalget 
  
INDSTILLING 
Teknik- og miljøchefen indstiller, at sagen drøftes. 
  
ØKONOMISKE KONSEKVENSER 
På budgettet for 2014 er afsat en pulje til udvikling af havnene på kr. 248.700. 
Havneudvalgs møde den 16. september 2014: 
Boe Eriksen præsenterede de forskellige løsninger og tilbud der er modtaget, heraf er det ene tilbud først modtaget 
den 16. september. 
Der indhentes yderligere specifikationer. Sagen udsættes til december-mødet. 
  
Havneudvalgs møde den 19. marts 2015: 
Boe Eriksen orienterede om indkomne tilbud på Wifi på havnene. 
Udover etableringsudgift på kr. 120.000 er der en årlig driftsudgift  pr. havn på kr. 8.400. 
Sagen fremsendes til Teknik- og miljøudvalget med anbefaling. 
  
Plan, Byg og Miljøs bemærkninger og anbefaling til Teknik- og Miljøudvalget 
Udviklingspuljen er en del af driftsbudgettet for havnene, som er reserveret til særlige drøftelser og dispositioner på 
baggrund af havneudvalgets indstillinger. Rammerne for anvendelsen af midlerne er ikke yderligere fastlagt, men 
spænder over almindelige vedligeholdelsesopgaver til indkøb, ombygninger og mindre nyopførelser, typisk i 
sammenhæng med ekstern finansiering. 
  
Som nævnt i sagsfremstillingen til Havneudvalget udgjorde puljen i 2014 kr. 248.700. Heraf er overført kr. 169.567 til 
2015. 
  
Korrigeret budget for 2015                                                                    415.267 
Byggesag passagerly [adresse]                                                                  10.300 
Rådgivning passagerly [adresse]                                                                17.616 
  
Resterende rådighedsbeløb 26. maj 2015                                                 387.351 
Havneudvalget har allerede disponeret over nogle af midlerne, som dog endnu ikke er forbrugt. Den væsentligste 
post er opførelsen af et passagerly på [adresse], hvortil der ansøges om supplerende ekstern finansiering. 
  
Resterende rådighedsbeløb 26. maj 2015                                                 387.351 
Passagerly (egenfinansiering)                                                                200.000 
Maritimt Vestsjælland                                                                            43.500 
Ny internetforbindelse [adresse] og Sejerø                                                   82.000 
  
Resterende rådighedsbeløb herefter                                                         61.851 
  
Anvendelsen af den resterende del af udviklingspuljen drøftes på det næste møde i Havneudvalget. 
  
Chefen for Plan, Byg og Miljø anbefaler Teknik- og Miljøudvalget at følge indstillingen fra Havneudvalget, idet det 
bemærkes at udgiften til etablering inklusive 1. års drift er lavere end først antaget. 
  
  
  
  
  
Teknik- og Miljøudvalgets møde den 1. juni 2015: 
Udvalget vedtog at tiltræde anbefalingen fra chefen for Plan, Byg og Miljø. 
